બસ આ થઇ વાત એની નિષ્ફળતાઓની. વાત કરીએ તો એની સફળતાઓની. કલમથી એ એની દરેક લાગણી દર્શાવી શકતી. કોઇપણ વ્યક્તિની લાગણીને પણ સમજી શકતી... અને એક અલગ ઓળખાણ પ્રસ્થાપિત કરવાની મક્કમતા દર્શાવતી એની વિચારસરણી.... પરંતુ અહીં તેને નડી એની એક જ વર્ષની નિષ્ફળતા.... સાચા અર્થમાં તો ગોખણપટ્ટીની નિર્બળતા.... જેના કારણે મા-બાપે તેને તરછોડી.... લોકોએ પણ ને કદાચ (કદાચ) ભગવાને પણ.... કારણ કે એનો જન્મ તો માત્ર એક Doctor બનવા જ થયો હતો. પણ આના બદલે અલગ થઇ ગઇ એની ઓળખાણ..... જાણે છીનવાઇ ગઇ....એટલે એ ચાલી નીકળી છે.....પોતાની કંઇક અલગ ઓળખાણ બનાવવા, દુનિયાથી દૂર, પોતાના મનની, આત્માની નજીક, કલમની દુનિયામાં........વિશ્વાસ છે એને કે દુનિયામાં “સૈલાબ” (પાણીનું તોફાન) બનીને ફરી વળશે એ .........